VS002588
Datum: 2007-09-10T02:00:00.000+02:00
datum_sodbe_i_stopnje: 2012-06-26T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost
skupina: poškodbe glave in možganov in njihove posledice
fischer: izredno hudi primeri
odskodnina: 325.000 EUR (končni znesek odškodnine je bil ustrezno znižan glede na plačano akontacijo in 50% soodgovornost oškodovanca)
opombe: II Ips 132/2013 Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Osnovnošolka, kasneje dijakinja.

## Škodni dogodek

Prometna nesreča - oškodovanec je bil sopotnik v motornem vozilu, ki se je zaletelo v cestni robnik in nato še v hišo. Med vožnjo ni sedel na sopotnikovem sedežu, temveč na okvirju vrat tako, da je imel telo na zunanji strani vrat, noge pa v notranjosti vozila. Ob trčenju je padel iz vozila in z glavo zadel v steno hiše. Njegova soodgovornost zaradi vožnje z vinjenim voznikom in zaradi neuporabe varnostnega pasu je bila ocenjena na 50%.

## Poškodba

Obtolčenine možganov, izliv krvi pod trdo možgansko opno, obstransko desno rano na glavi. zlom desne obstranske in čelne kosti.

## Telesne bolečine

110.00 EUR Stalne hude telesne bolečine - 40 dni, srednje hude telesne bolečine - 1 mesec, neprestane lahke telesne bolečine - 1 mesec, občasne lahke telesne bolečine - 2 meseca; lahke telesne bolečine - bo trpel tudi v bodoče.

#### Hospitalizacija

362 dni, od tega 1 mesec na intenzivni negi. 2 operaciji v splošni anesteziji.

#### Ambulantno zdravljenje

Številni pregledi pri specialistih in splošnem zdravniiku.

#### Rehabilitacija

6 mesecev fizioterapija na domu, v rehabilitacijskem zavodu, na zasebni fizioterapiji in v bolnišnici.

#### Nevšečnosti med zdravljenjem

2 meseca v nezavesti; 5 mesecev ni mogel vstati iz postelje, zato je bil popolnoma vezan na nego in pomoč negovalnega osebja. 23x izpostavljen ionizirajočem sevanju, 6x CT preiskave. 2 tedna je jemal hormon nadščitnične žleze in sredstva za odvajanje vode zaradi zmanjšanja otekline možganov, 2x prejel splošno anestezijo. 3 tedne je imel v lobanji montirano sondo za merjenje notranjega lobanjskega pritiska. Jemanje antibiotikov 1,5 meseca, jemanje drugih zdravil - tudi proti epileptičnim napadom (te jemlje še vedno), infuzije, jemanje pomirjeval 1 mesec, dihanje skozi cevko v sapnik 2,5 meseca, menjava cevke 2x tedensko. Prejemanje hrane po nezogastični sondi 0,5 leta. Prejemanje zdravila proti strjevanju krvi v podkožje trebuha 3 mesece. Pol leta po poškodbi mu je bila vstavljena hranilna sonda v tanko črevo. Zaradi mrtvoudnosti desne roke, se je moral učiti pisanja in opravljanja drugih vsakdanjih opravil z levico. Neprijetne vožnje na številne fizioterapije.

## Strah

Primarni strah - ga ni utrpel zaradi nezavesti; sekundarnega strahu za izid zdravljenja - ni utrpel glede na posledice poškodb.

## Zmanjšanje življenjske aktivnosti

200.000 EUR ZŽA - v povprečju za 91%. Oškodovanec je utrpel katastrofalno škodo. Ima trajne anatomske, funkcionalne, kozmetske in duševne posledice. Zmanjšana je sposobnost gibanja levega kolena, levega skočnega sklepa, desne rame, za 90% ima zmanjšano moč mišic na eni strani telesa; prav za toliko je spremenjen tonus mišic na eni strani telesa. Za 96% je zmanjšana vzdražljivost mišičnih skupin. Zaradi vrzeli v možganih ima 50% posledice v telesni zgradbi. Za 90% je zmanjšana njegova učna sposobnost, za 96% je oviran pri hoji, za 96% je oviran pri govoru. Pri negi telesa je oviran:

    za 80% pri negi telesa,

    za 70% pri toaleti,

    za 96% pri oblačenju,

    za 70% pri hranjenju.

Za 80% je oviran v medsebojnih stikih, za 99% pri izvajanju kakršnekoli rekreacije, za 96% pri navezovanju kakšnih tesnejših stikov s soljudmi. Nesposoben je za šofiranje, je nezaposljiv. Je lahko sam z levo roko (bil je desničar), pri negi, potrebuje pomoč. Obleče se sam (spodnji del telesa leže), vendar pri zapenjanju potrebuje pomoč. Obuti se ne more sam. Pri opravljanju fizioloških potreb potrebuje pomoč. Za odvajanje urina uporablja plastično

gosko. Tuširajo ga sede. Telefonsko slušalko lahko dvigne, pri klicanju potrebuje pomoč. Pozna nekatere črke in številke. Pri uporabi vozička je nezanesljiv in zaradi možnosti epileptičnih napadov potrebuje 24 urni nadzor. S hojco lahko naredi le nekaj korakov, a mu je treba desno nogo premikati. Pri vstajanju, posedanju, premeščanju potrebuje pomoč. Ponoči je nemiren in ga je

strah.

#### Opis invalidnosti

invalid I. kategorije

## Skaženost

15.000 EUR Je močno skažen. Na glavi ima brazgotino 4x1 cm, ki je le delno pokrita z lasmi iz okolice; levo pri strani ima veliko rdečo brazgotino

10x1,3 cm, pokrito z lasmi. Desni ustni kot je povešen, slini se in večkrat kašlja. Nad prsnico ima veliko rdečo brazgotino 4x2 cm pod nivojem kože, nad popkom ima 2x1 cm veliko svetlo rjavo brazgotino. Komolec ima zakrčen, desno zapestje, členki prstov so negibni. Desni spodnji ud ni gibljiv, levo stopalo je podplatno upognjeno. Uporablja invalidski voziček. Videz vzbuja pri ljudeh pozornost, pomilovanje, usmiljenje, gnus. Reakcije ljudi razume trenutno. Trpi zaradi zavračanja ljudi, ki z njim ne želijo imeti stikov čeprav si razumsko tega ne zna razložiti. Kontakta z ljudmi si želi, a k njemu ne pride nihče več.

---

OZ člen 179